
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. .1120 κ.α. (1) 

Πολιτογράφηση του αλλογενούς αλλοδαπού ΣΑΜΜΟΥΤ Αμπτού του 
Μαχφούντ και άλλου ενός προσώπου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την 1120/8.1.1990 απόφαση του Υπουργού Εσωτερικών, έγινε 
δεκτή η από 3.1.1990 αίτησή πολιτογράφησης του αλλογενούς αλλο¬ 
δαπού ΣΑΜΜΟΥΤ Αμπτού του Μαχφούντ, για απόκτηση της Ελληνι¬ 
κής Ιθαγένειας. 

Με την 175/όμοια με την ίδια παραπάνω χρονολογία, έγινε δεκτή 


η από 21.10.1987 αίτηση πολιτογράφησης της αλλογενούς αλλοδα¬ 
πής Ασεμπέ Τσίγκε του Ασέμπε, για απόκτηση της Ελληνικής Ιθαγέ¬ 
νειας. “ 

Αθήνα, 8 Ιανουάριου 1990 


Ο ΥΠΟΥΡΓΟΣ 

θ. ΚΑΤΡΙΒΑΝΟΣ 



Αριθ. 497/ΔΙΟΠΕ 7 (2) 

Μεταβίβαση δικαιώματος υπογραφής στους Γενικούς Γραμματείς 
ΥΠΕΘΟ, ΔΟΣ και ΕΣΥΕ, στους Ειδικούς Γραμματείς του-ΤΠΕΘΟ 
και στους ανωτέρους υπαλλήλους του Υπουργείου Εθνικής Οικονο¬ 
μίας να υπογράφουν «Με εντολή Υπουργού». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά Όργανα» και 
ειδικότερα του άρθρου 29, (ΦΕΚ 137/τ. Α'/26.7.85), 

β. Του Π.Δ. 545/1988 «Οργανισμός του Υπουργείου Εθνικής Οικο¬ 
νομίας» (ΦΕΚ 254/τ.Α·/16.11.88), 
γ. Του άρθρου 12 του Ν. 1256/1982 «Για την πολυθεσία, την πο- 
λυαπασχόληση κλπ.» όπως συμπληρώθηκε με το άρθρο 21 του Ν. 
1288/1982 «Ρύθμιση θεμάτων αρμοδιότητας του Υπουργείου Προε¬ 
δρίας της Κυβέρνησης και της ΥΕΝΕΔ καθώς και άλλες διατάξεις» και 
το άρθρο 20 του Ν. 1400/1983 τροποποίηση και συμπλήρωση υπαλ¬ 
ληλικών διατάξεων». 

2. Την αριθμ. 3147/6.10.82 πράξη του Υπουργικού Συμβουλίου 
(ΦΕΚ 127/τ.Α·/11.10.82). 

3. Την αριθμ. 27510/10.8.89 (ΦΕΚ 590/τ.Β’/10.8.89) κοινή 

Υπουργική απόφαση «Σύσταση Διοικητικού Τομέα Οικονομικών Στατι¬ 
στικών και Απογραφών και θέσης Ειδικού Γραμματέα στο Υπουργείου 
Εθνικής Οικονομίας». , 

4. Την αριθμ. 23721/1.8.89 (ΦΕΚ 571/τ.Β712.8.89) κοινή 
Υπουργική απόφαση «Σύσταση Διοικητικού Τομέα Δημοσίων Επενδύ¬ 
σεων, Περιφερειακής Πολιτικής και Ανάπτυξης στο Υπουργείο Εθν. Οι¬ 
κονομίας».· 

- 5. Την αριθμ. Υ 899/5.12.89 απόφαση του Πρωθυπουργού «Καθο¬ 

ρισμός αρμοδιοτήτων του Αναπληρωτή Υπουργού Εθνικής Οικονομίας» 
(ΦΕΚ 886/Β/7.12.89). ' . . . 

• 6. Την,ανάγκη να διασφαλισθεί η εύρυθμη και αποδοτική λειτουργία 
των υπηρεσιών του Υπουργείου Εθνικής Οικονομίας, επί των οποίων 
ασκούμε αρμοδιότητες, καθώς και η ταχεία διεκπεραίωση των υποθέ¬ 
σεων που έχουν ανατεθεί σ’ αυτές, αποφασίζουμε: 

I. Μεταβιβάζουμε στο Γενικό Γραμματέα του ΥΠΕΘΟ, στο Γενικό 
Γραμματέα της Γενικής Γραμματείας ΔΟΣ, στο Γενικό Γραμματέα της 
Γενικής Γραμματείας ΕΣΥΕ, στον Ειδικό Γραμματέα του Διοικητικού 
Τομέα Δημοσίων Επενδύσεων, Περιφερειακής Πολιτικής και Ανάπτυ¬ 
ξης του ΥΠΕΘΟ, στον Ειδικό Γραμματέα του Διοικητικού Τομέα Οικο¬ 
νομικών Στατιστικών και Απογραφών του ΥΠΕΘΟ και στους ανώτε- 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρους υπαλλήλους του Υπουργείου Εθνικής Οικονομίας το δικαίωμα να 
υπογράφουν «Με εντολή Υπουργού» τις πιο κάτω πράξεις: 

Α. Στο Γενικό Γραμματέα ΥΠΕΘΟ, πέρα από τις αρμοδιότητες που 
καθορίζονται από το άρθρο 25 του Ν. 1558/85, και τις κατωτέρω 
πράξεις αρμοδιότητας των Διευθύνσεων του Υπουργείου Εθνικής Οικο¬ 
νομίας: 

Των Δ/νσεων της Κεντρικής υπηρεσίας του Υπουργείου 

- Δημοσίων Επενδύσεων 

- Περιφερειακής Πολιτικής και 

- Ανάπτυξης. 

1. Την παροχή οδηγιών στις ανωτέρω Δ/νσεις για την μεθόδευση 
και τον συντονισμό της κοινής δραστηριότητας αυτών, με σκοπό την 
αποτελεσματική εφαρμογή της Κυβερνητικής Πολιτικής και την εύ¬ 
ρυθμη λειτουργία τους. 

2. Την παροχή εντολών προς τις αρμόδιες Διευθύνσεις για την εκτέ¬ 
λεση σχετικών χρηματικών ενταλμάτων, για την τακτοποίηση υπολό¬ 
γων διαχειριστών. 

3. Την έκδοση αποφάσεων ορισμού ή αντικατάστασης υπολόγων δια¬ 
χειριστών. 

4. Την υπογραφή εγγράφων αρμοδιότητας Δ/ντού, εφόσον συμπράτ¬ 
τουν πάνω σ’ αυτά περισσότερες Δ/νσεις, 

5. Την υπογραφή τηλεγραφημάτων πληροφοριακού και προπαρα¬ 
σκευαστικού περιεχομένου που απαστέλλονται στο εσωτερικό και εξωτε¬ 
ρικό. 

6. Την υπογραφή εγγράφων που απευθύνονται στο Συμβούλιο Επι¬ 
κράτειας, Ελεγκτικό Συνέδριο και στα άλλα αρμόδια τακτικά πολιτικά 
και διοικητικά δικαστήρια. 

7. Την υπογραφή ερωτημάτων πρός τον Νομικό Σύμβουλο Διοική- 
αεως του Υπουργείου ή άλλα Συλλογικά Όργανα επί θεμάτων αρμοδιό- 
τητάς του. 

8. Την έκδοση αποφάσεων εγκρίσεως καταστροφής εκκαθαρισθέ- 
ντων αρχείων. 

6. Στον Γενικό Γραμματέα της Γενικής Γραμματείας ΔΟΣ τις πιο 
κάτω πράξεις αρμοδιότητας των Διευθύνσεων και Υπηρεσιών: 

Των Διευθύνσεων της Κεντρικής Υπηρεσίας του Υπουργείου Εθνικής 
Οικονομίας: 

- Διακρατικής Οικονομικής Συνεργασίας 

- Σχέσεων με Διεθνείς Οργανισμούς και 

- Σχέσεων με τις Ευρωπαϊκές Κοινότητες (ΕΟΚ) 

Των Υπηρεσιών του Εξωτερικού. 

Μόνιμης Αντιπροσωπείας στον ΟΟΣΑ 

Γραφείου Οικονομικού Συμβούλου στην Πρεσβεία στην Ουάσι- 
γκτων. 

Γραφείου Οικονομικού Συμβούλου στην Πρεσβεία του Τόκιο. 

Γραφείου Οικονομικού Συμβούλου στην μόνιμη Αντιπροσωπεία στη 
Γενεύη. 

1. Την παροχή οδηγιών προς τις πιο πάνω Διευθύνσεις και Υπηρε¬ 
σίες του Υπουργείου για τη μεθόδευση και το συντονισμό της κοινής 
δραστηριότητας αυτών, με σκοπό την αποτελεσματική υλοποίηση της 
Κυβερνητικής Πολιτικής. 

2. Την υπογραφή απαντήσεων στις αιτήσεις επανεξέτασης υπομνη¬ 
μάτων και αναφορών παραπόνων ή καταγγελιών πολιτών ή νομικών 
προσώπων ή υπαλλήλων κατά ενεργειών ή απαντήσεων των οργάνων 
των ανωτέρω Διευθύνσεων και Υπηρεσιών. 

3. Την υπογραφή τηλεγραφημάτων πληροφοριακού και προπαρα¬ 
σκευαστικού περιεχομένου, που αποστέλλονται στο εξωτερικό. 

4. Την υπογραφή εγγράφων πάνω σε θέματα αρμοδιότητας Προϊ¬ 
σταμένου Διεύθυνσης, εφόσον συμπράττουν σε αυτά περισσότερες Διευ¬ 
θύνσεις. 

5. Την υπογραφή αποφάσεων συγκρότησης ενδοϋπηρεσιακών επι¬ 
τροπών και ομάδων εργασίας, για την επίτευξη καλύτερου συντονισμού 
των διαφόρων δραστηριοτήτων των ανωτέρω Διευθύνσεων, καθώς και 
για τη διεξαγωγή συγκεκριμένων ερευνητικών εργασιών. 

6. Την υπογραφή αποφάσεων και εγγράφων προς τους Υπηρεσια¬ 
κούς παράγοντες των ανωτέρω Διευθύνσεων και Υπηρεσιών, που απο¬ 
σκοπούν στην εκπόνηση, σχεδίασμά, προγραμματισμό και έλεγχο βρα¬ 
χυχρόνιων και μακροχρόνιων προγραμμάτων των Δ/νσεων και Υπηρε¬ 
σιών αυτών, μέσα στα πλαίσια της υλοποίησης της Κυβερνητικής Πολι¬ 
τικής. 

Γ. Στο Γενικό Γραμματέα της Γενικής Γραμματείας ΕΣΥΕ, τις πιο 
κάτω πράξεις και έγγραφα αρμοδιότητας των Δ/νσεων αυτής. 


1. Στις απαντήσεις στις αιτήσεις επανεξέτασης υπομνημάτων και 
αναφορών παραπόνων ή καταγγελιών πολιτών ή νομικών προσώπων ή 
υπαλλήλων κατά ενεργειών ή απαντήσεων των οργάνων των υπηρε¬ 
σιών της Γενικής Γραμματείας ΕΣΥΕ, εκτός από αυτές των Δ/νσεων 
αρμοδιότητας του Ειδικού Γραμματέα του Διοικητικού Τομέα Οικονο¬ 
μικών Στατιστικών και Απογραφών. 

2. Τα έγγραφα πάνω σε θέματα αρμοδιότητας Προϊσταμένου Διεύ¬ 
θυνσης, εφόσον συμπράττουν σ’ αυτά περισσότερες Διευθύνσεις, εκτός 
από εκείνα για παροχή στατιστικών στοιχείων, καθώς επίσης και εκτός 
από αυτά των Δ/νσεων, αρμοδιότητας του Ειδικού Γραμματέα του 
Διοικητικού Τομέα Οικονομικών Στατιστικών και Απογραφών. 

3. Τα έγγραφα με τα οποία ζητείται η γνώμη του Νομικού Συμβού¬ 
λου Διοίκησης του Υπουργείου, ή συλλογικού οργάνου, για πράξεις αρ¬ 
μοδιότητας της Γενικής Γραμμαείας ΕΣΥΕ που έχει εξουσιοδοτηθεί να 
υπογράφει, εκτός από αυτά των Δ/νσεων αρμοδιότητας του Ειδικού 
Γραμματέα του Διοικητικού Τομέα Οικονομικών Στατιστικών και Απο¬ 
γραφών. 

4. Τα συμβόλαια και συμφωνητικά που αφορούν θέματα της Γενικής 
Γραμματείας ΕΣΥΕ και που καταρτίζονται μεταξύ των Υπηρεσιών αυ¬ 
τής και των Στατιστικών Υπηρεσιών ΟΟΜΜΙ53ΙΟΝ (Ευρωπαϊκή Κοι¬ 
νότητα) ή Στατιστικών Υπηρεσιών άλλων Διεθνών Οργανισμών (ΟΗΕ, 
ΟΟΣΑ κ.λπ.) ή Στατιστικών Υπηρεσιών άλλων χωρών και που απορρέ¬ 
ουν από συγκεκριμένες κυβερνητικές συμβατικές δεσμεύσεις ή υπάρ- 
χουσες διμερείς συμφωνίες για πρόγραμμα στατιστικών ερευνών, μελε¬ 
τών επιστημονικής συνεργασίας και εκπαίδευσης σε θέματα στατιστι¬ 
κής. 

5. Τις προτάσεις έγκρισης χρησιμοποίησης υπαλλήλων της Γ.Γ. 
ΕΣΥΕ και άλλων Δημόσιων Υπηρεσιών ή ΝΠΔΔ, ΝΠΙΔ και ΟΤΑ πέραν 
από το κανονικό ωράριο εργασίας των Δημόσιων Υπηρεσιών, καθώς 
και ιδιωτών ή ιδιωτών-Διερμηνέων, για τη διενέργεια απογραφών και 
στατιστικών ερευνών ή εργασιών. 

6. Τις αποφάσεις έγκρισης διενέργειας απογραφών και στατιστικών 
ερευνών και εργασιών. 

7. Τις προτάσεις συγκρότησης ενδοϋπηρεσιακών επιτροπών και ομά¬ 
δων εργασίας, για την επίτευξη καλύτερου συντονισμού των διαφόρων 
δραστηριοτήτων της Γενικής Γραμματείας ΕΣΥΕ, καθώς και για τη 
διεξαγωγή συγκεκριμένων ερευνητικών εργασιών. 

8. Τις αποφάσεις και έγγραφα προς τους Υπηρεσιακούς παράγοντες 
της Γενικής Γραμματείας ΕΣΥΕ που αποσκοπούν στην εκπόνηση, σχε¬ 
δίασμά, προγραμματισμό και έλεγχο βραχυχρόνιων και μακροχρόνιων 
προγραμμάτων, στην ανάπτυξη της λειτουργικότητας και της υποδο¬ 
μής της ΕΣΥΕ, με σκοπό την αποτελεσματικότερη εκπλήρωση της κοι¬ 
νωνικής και εθνικής αποστολής των Υπηρεσιών αυτής, μέσα στα πλαί¬ 
σια των επιδιώξεων και της υλοποίησης της κυβερνητικής αναπτυξια¬ 
κής πολιτικής. 

9. Τις αποφάσεις για την επανάληψη της διεξαγωγής Στατιστικών 
Ερευνών των οποίων η διενέργεια έχει αποφασισθεί με απόφασή μας, 
καθώς και τα έγγραφα που αναφέρονται στο σχήμα των ερευνών, στα 
πρότυπα συλλογής, επεξεργασίας και εμφάνισης των στατιστικών στοι¬ 
χείων. 

10. Τις εντολές για τον καθορισμό προτεραιοτήτων, στις διάφορες 
φάσεις των διεξαγομένων στατιστικών εργασιών, εκτός από αυτές των 
Δ/νσεων αρμοδιότητας του Ειδικού Γραμματέα του Διοικητικού Τομέα 
Οικονομικών Στατιστικών και Απογραφών. 

11. Τα έγγραφα με τα οποία η Γενική Γραμματεία ΕΣΥΕ αναλαμ¬ 
βάνει δεσμεύσεις εκτέλεσης στατιστικών εργασιών, που απαιτούν πρό¬ 
σθετο προσωπικό και γενικότερα πρόσθετες δαπάνες. 

12. Τις εντολές για την εφαρμογή από τις υπηρεσιακές μονάδες της 
Γενικής Γραμματείας ΕΣΥΕ των στατιστικών κωδίκων και ταξινομή¬ 
σεων. 

13. Τις εντολές για συμμετοχή υποψηφίων σε εκπαιδευτικά προ¬ 
γράμματα, εκτός από αυτές των Δ/νσεων αρμοδιότητας του Ειδικού 
Γραμματέα του Διοικητικού Τομέα Οικονομικών Στατιστικών και Απο¬ 
γραφών. 

14. Τα έγγραφα και τα συμφωνητικά, που αναφέρονται στα συγγρα¬ 
φικά δικαιώματα της Γενικής Γραμματείας ΕΣΥΕ από δημοσιεύματα 
και χάρτες. 

15. Τις αποφάσεις για τον καθορισμό της τιμής πώλησης των στατι¬ 
στικών δημοσιευμάτων, και του περιεχομένου στους βιβλιοπώλες ποσο¬ 
στού έκπτωσης. 

16. Τις αποφάσεις για τον καθορισμό της τιμής πώλησης των εκδι- 
δομένων από τη Γενική Γραμματεία ΕΣΥΕ πρωτότυπων διαφανειών 
των χαρτών και των φωτοτυπιών. 

17. Τις αποφάσεις για τον καθορισμό του κόστους παροχής στατιστι¬ 
κών στοιχείων και συνδρομής στα Δελτία "Τύπου. 

18. Τις αποφάσεις ορισμού ή αντικατάστασης του Ταξινόμου που 
διαχειρίζεται τις εκδιδόμενες από τη Γενική Γραμματεία ΕΣΤΕ στατι¬ 
στικές εκδόσεις. 

19. Τις αποφάσεις για τη συγκρότηση Επιτροπών παραλαβής, ελέγ¬ 
χου, διαχείρισης και πολτοποίησης στατιστικών δημοσιευμάτων. 

20. Τις εγκρίσεις για τη δωρεάν χορήγηση άνω των 10 αντιτύπων 
στατιστικού δημοσιεύματος. 

21. Τις αποφάσεις με τις οποίες αναθέτονται στις Διευθύνσεις της Γε¬ 
νικής Γραμματείας ΕΣΤΕ, στις Υπηρεσίες Στατιστικής στα Υπουργεία 
και Οργανισμούς καθώς και στις Υπηρεσίες Στατιστικής στις Νομαρ¬ 
χίες, και άλλες στατιστικές εργασίες πέραν εκείνων που καθορίζονται 
από το Ν.Δ. 3627/55, Ν. 992/79 και του Π.Δ. 1143/80 όπως αυτά 
συμπληρώθηκαν ή τροποποιήθηκαν μεταγενέστερα. 

Δ. Στον Ειδικό Γραμματέα του Διοικητικού Τομέα Δημοσίων Επεν¬ 
δύσεων, Περιφερειακής Πολιτικής και Ανάπτυξης του ΥΠΕΘΟ, τις πιο 
κάτω πράξεις και έγγραφα αρμοδιότητας των Δ/νσεων: 

- Δημοσίων Επενδύσεων 

- Περιφερειακής Πολιτικής, και 

- Ανάπτυξης 

1. Τις οδηγίες προς τις πιό πάνω Διευθύνσεις του Υπουργείου για την 
μεθόδευση και το συντονισμό της κοινής δραστηριότητας αυτών, με 
σκοπό την αποτελεσματική υλοποίηση της Κυβερνητικής Πολιτικής. 

2. Τις απαντήσεις στις αιτήσεις επανεξέτασης ή υπομνημάτων ή ανα¬ 
φορών παραπόνων ή καταγγελιών πολιτών ή νομικών προσώπων ή 
υπαλλήλων κατά ενεργειών ή απαντήσεων των οργάνων των παρα¬ 
πάνω Διευθύνσεων. 

3. Τα έγγραφα πάνω σε θέματα αρμοδιότητας Διευθυντή, εφόσον συ¬ 
μπράττουν σε αυτά περισσότερες Διευθύνσεις; 

4. Τα έγγραφα προς το Υπουργείο Οικονομικών για την κατανομή 
στους δικαιούχους των κονδυλίων που μεταβιβάζονται στη χώρα μας 
από τον προϋπολογισμό της ΕΟΚ στα πλαίσια της χρηματοδότησης 
προγραμμάτων και έργων από το Ευρωπαϊκό Ταμείο Περιφερειακής 
Ανάπτυξης, την Ειδική Γραμμή 551 του Κοινοτικού Προϋπολογισμού 
και τα προγράμματα Τεχνικής Βοήθειας για την εφαρμογή των νέων 
Διαρθρωτικών Κανονισμών της ΕΟΚ. 

5. Τα έγγραφα για την υποβολή αιτήσεων έγκρισης της χρηματοδό¬ 
τησης προγραμμάτων και έργων από το Ταμείο Περιφερειακής Ανά¬ 
πτυξης της ΕΟΚ, την υποβολή στοιχείων και εκθέσεων προόδου καθώς 
και την υποβολή αιτήσεων εκταμιεύσεως των οφειλομένων προς την 
χώραν ποσών από την εφαρμογή των παραπάνω προγραμμάτων και 
έργων. 

6. Επίσης μεταβιβάζουμε το δικαίωμα μονογραφής καί προώθησης 
των προς τον Αναπληρωτή Υπουργό Εθνικής Οικονομίας Σχεδίων Συλ¬ 
λογικών Αποφάσεων (Σ.Α.Ε., Σ.Α.Μ., Σ.Α.Δ., Σ.Α.Ν.Τ., Σ.Α.Τ.Α. 
κλπ.) του προγράμματος Δημοσίων Επενδύσεων. 

Ε. Στον Ειδικό Γραμματέα του Διοικητικού Τομέα Οικονομικών 
Στατιστικών και Απογραφών του ΥΠΕΘΟ, τις πιο κάτω πράξεις και 
έγγραφα αρμοδιότητας των Δ/νσεων: 

- Μεθοδολογίας και Ανάλυσης 

- Απογραφών 

- Οικονομικών Στατιστικών Α', και 

- Οικονομικών Στατιστικών Β’. 

1. Τις απαντήσεις στις αιτήσεις επανεξέτασης υπομνημάτων και ανα¬ 
φορών παραπόνων ή καταγγελιών πολιτών ή νομικών προσώπων ή 
υπαλλήλων κατά ενεργειών ή απαντήσεων των οργάνων των παρα¬ 
πάνω Δ/νσεων. 

2. Τα έγγραφα πάνω σε θέματα αρμοδιότητας Προϊσταμένου Δ/ 
νσης. εφόσον συμπράττουν σ’ αυτά περισσότερες Διευθύνσεις, εκτός των 
εγγράφων για παροχή στατιστικών στοιχείων. 

3. Τα έγγραφα με τα οποία ζητείται η γνώμη του Νομικού Συμβού¬ 
λου Διοίκησης του Υπουργείου, ή συλλογικού οργάνου για πράξεις αρ¬ 
μοδιότητας του Διοικητικού Τομέα Οικονομικών Στατιστικών και Απο¬ 
γραφών, που έχει εξουσιοδοτηθεί να υπογράφει. 

4. Τις εντολές για τον καθορισμό προτεραιοτήτων, στις διάφορες φά¬ 
σεις των διεξαγομένων στατιστικών εργασιών των παραπάνω Δ/νσεων. 

5. Τις προτάσεις για συμμετοχή υποψηφίων των παραπάνω Δ/νσεων 
σε εκπαιδευτικά προγράμματα. 

ΣΤ. Στους Προϊσταμένους των Διευθύνσεων και Οργανικών μονά¬ 
δων, επί των οποίων έχουμε αρμοδιότητες, ή στους νόμιμους αναπλη¬ 
ρωτές τους: 


1. Την υπογραφή απαντήσεων σε αιτήσεις, υπομνήματα ή αναφορές 
παραπόνων πολιτών. 

2. Την υπογραφή προπαρασκευαστικών, διαβιβαστικών και υπομνη¬ 
στικών εγγράφων της αρμοδιότητάς τους. 

3. Την υπογραφή αποφάσεων συγκρότησης Επιτροπών εκκαθάρισης 
των αρχείων της Διεύθυνσής τους. 

4. Την υπογραφή εγγράφων με τα οποία ζητούνται ή παρέχονται 
πληροφορίες για την ορθή εφαρμογή των Νόμων. 

5. Την υπογραφή εγγράφων και κάθε άλλης πράξεως που αφορά σε 
θέματα για τα οποία έχει παρασχεθεί, κατ’ αρχήν, έγκρισή μας ή 
έγκριση του Γενικού Γραμματέα. 

6. Την υπογραφή πράξεων με τις οποίες τίθενται έγγραφα της αρμο¬ 
διότητάς τους στο Αρχείο. 

Ειδικότερα: 

Στον Προϊστάμενο της Διεύθυνσης Δημοσίων Επενδύσεων τα έγ¬ 
γραφα που αναφέρονται. στα παρακάτω θέματα: 

1. Χρηματοδοτήσεων όλων των Συλλογικών Αποφάσεων του Προ¬ 
γράμματος Δημοσίων Επενδύσεων, που ενεργούνται στα πλαίσια αφ’ 
ενός μεν των εγκεκριμένων υπό του Υπουργού Εθνικής Οικονομίας 
ορίων Πιστώσεων και Πληρωμών για κάθε τομέα του Προγράμματος 
και αφ’ ετέρου του κατά μήνα καθοριζόμενου υπό του Υπουργείου Οικο¬ 
νομικών ύψους Πληρωμών. 

2. Χρηματοδοτήσεων (κατανομών) των εγκεκριμένων ορίων πληρω¬ 
μών του Τομέα Νομαρχιακά Προγράμματα. 

3. Χρηματοδοτήσεων από συνεισφορές τρίτων για την εκτέλεση έρ¬ 
γων του Προγράμματος Δημοσίων Επενδύσεων για όλους τους φορείς. 

4. Εντολών μεταφοράς των εσόδων Δημοσίων Επενδύσεων από τους 
ειδικούς υπολογαριασμούς που τηρούνται στην Τράπεζα της Ελλάδας 
στο λογαριασμό «Ε.Δ. Συγκέντρωση Εισπράξεων και Πληρωμών». 

5. Θεώρησης των εντολών που αφορούν δαπάνες εξωτερικού του 
Προγράμματος Δημοσίων Επενδύσεων. 

Ζ, Στους Προϊσταμένους Τμημάτων των ανωτέρω Δ/νσεων και Ορ- 
γανικών μονάδων ή στους νόμιμους αυτών αναπληρωτές: 

1. Την υπογραφή πράξεων με τις οποίες τίθενται έγγραφα της αρμο¬ 
διότητάς τους στο Αρχείο. 

2. Την έκδοση πιστοποιητικών και βεβαιώσεων σε θέματα που σύμ¬ 
φωνα με το νόμο μπορούν να βεβαιωθούν από τα στοιχεία που τηρού¬ 
νται στην υπηρεσία. 

Ειδικότερα: , 

Στον Προϊστάμενο του Τμήματος Προϋπολογισμού και Οικονομικής 
Παρακολούθησης της Διεύθυνσης Δημοσίων Επενδύσεων, τη θεώρηση 
των εντολών που αφορούν δαπάνες εξωτερικού του Προγράμματος Δη¬ 
μοσίων Επενδύσεων, εφόσον απουσιάζει ή κωλύεται ο Προϊστάμενος 
της Διεύθυνσης. 

II. Ορίζουμε όπως: 

1. Τα έγγραφα που υπογράφονται «Με εντολή Υπουργού» από τους 
Γενικούς Γραμματείς ΥΓΙΕΘΟ, ΕΣΥΕ και ΔΟΣ καθώς και από τους 
προαναφερθέντες Ειδικούς Γραμματείς και τους λοιπούς Προϊσταμέ¬ 
νους που αναφέρονται σε γενικότερης σημασίας θέματα, θα κοινοποιού¬ 
νται σε αντίγραφο στο Γραφείο μας καθώς και στα Γραφεία των κατά 
περίπτωση αρμόδιων Γενικών Γραμματέων. 

2. Τα έγγραφα που υπογράφονται από κάθε υπάλληλο, σύμφωνα με 
την παρεχόμενη από την απόφαση αυτή εξουσιοδότηση, δικαιούνται να 
υπογράφουν αντίστοιχα και οι ιεραρχικά Προϊστάμενοί τους. 

3. Απαντήσεις επί εγγράφων άλλων Υπηρεσιών, υπογράφονται από 
το ισότιμο όργανο του Υπουργείου μας, προς εκείνο το οποίο έχει υπο¬ 
γράψει τα έγγραφα αυτά. 

4. Ο εξουσιοδοτούμενοι μπορούν με έγγραφη επαρκή αιτιολόγηση να 
υποβάλουν στο αμέσως ανώτερο κλιμάκιο για υπογραφή έγγραφα, πρά¬ 
ξεις ή γενικά αποφάσεις που πρέπει να εκδοθούν από αυτό. Το αμέσως 
ανώτερο κλιμάκιο αποφασίζει σχετικά. 

5. Όταν λείπουν ή απουσιάζουν ή κωλύονται για οποιοδήποτε λόγο 
οι Γενικοί Γραμματείς, οι αρμοδιότητες αυτών ασκούνται από τον Ανα¬ 
πληρωτή Υπουργό. 

6. Όταν λείπει ή απουσιάζει ή κωλύεται για οποιοδήποτε λόγο ο 
Προϊστάμενος Διεύθυνσης ή Τμήματος και δεν υπάρχει νόμιμος Ανα¬ 
πληρωτής του, οι αρμοδιότητες αυτού ασκούνται από τον ιεραρχικά 
Π ροΐστάμενό τους. 

7. Οι αποφάσεις με αριθμ. 23709/ΔΙΟΠΕ 701/31.7.89 και 
37672/ΔΙΟΠΕ 910/4.10.89, παύουν να ισχύουν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιανουάριου 1990 

Ο ΑΝΑΠΛΗΡΩΤΉΣ ΥΠΟΥΡΓΟΣ 

Γ. ΔΡΑΓΑΣΑΚΗΣ 

- ♦ - 

Αριθ. Τ.60/264/0003 (3) 

Καθορισμός τιμής διάθεσης Ολοχληρωμένου Τελωνειακού Δασμολο¬ 
γίου ΤΑΚΙΟ Φορολογικές Επιβαρύνσεις. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το από 8.12.1989 Υπηρεσιακό Σημείωμα της 17ης Δ/νσης του 
ΥΠ.ΟΙΚ., με το οποίο ζητείται ο καθορισμός τιμής διάθεσης του Ολο¬ 
κληρωμένου Τελωνειακού Δασμολογίου ΤΑΚΙΟ και Φορολογικές Επι¬ 
βαρύνσεις εφόσον κριθεί αναγκαία η αναπροσαρμογή της τιμής διάθε¬ 
σής του. 

2. Τις διατάξεις του άρθρου 48 του Ν. 1591/86 (ΦΕΚ 50/Α') «περί 
αντιτίμων ή δικαιωμάτων πάσης φύσεως για πώληση βιβλίων, κωδί¬ 
κων χ.λπ. εντύπων γενικά από Δημόσιες Υπηρεσίες προς τρίτους. 

3. Το από 27.12.1989 πρακτικό της Επιτροπής που συστήθηκε για 
τον προσδιορισμό αντιτίμου διάθεσης του Ολοκληρωμένου Τελωνειακού 
Δασμολογίου ΤΑΚΙΟ Φορολογικές Επιβαρύνσεις με του οποίο εισηγεί- 
ται τη διατήρηση της τιμής διάθεσης ανά τρίτομο αντίτυπο του έργου 
«Ολοκληρωμένο Τελωνειακό Δασμολόγιο ΤΑΚΙΟ - Φορολογικές Επι¬ 
βαρύνσεις έτους 1990» στο ποσό των 10.000 δραχμών, αποφασίζουμε: 

Εγκρίνουμε να αυξηθεί η τιμή διάθεσης ανά τρίτομο του έργου «Ολο¬ 
κληρωμένο Τελωνειακό Δασμολόγιο (ΤΑΚΙΟ) - Φορολογικές Επιβα¬ 
ρύνσεις έτους 1990» στο ποσό των δεκαπέντε χιλιάδων (15.000) δραχ¬ 
μών. 

Η οιπόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιανουάριου 1990 „ 

6 ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 
■ -- 

Αριθ. 296634 (4) 

Καθορισμός αριθμού προσώπων που θα απασχοληθούν στο Υπουργείο 
Γεωργίας με σύμβαση μίσθωσης έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά όργανα». 

β) Του άρθρου 15 του Ν. 1735/1987 «προσλήψεις στο Δημόσιο Το¬ 
μέα κ.λπ.». 

2. Τις εξαιρετικές ανάγκες του Υπουργείου Γεωργίας σε προσωπικό 
με γνώσεις και εμπειρία σε θέματα ενημέρωσης της κοινής γνώμης, που 
αφορούν δραστηριότητες του Υπουργείου Γεωργίας και των εποπτευο- 
μένων από αυτό Οργανισμών, με τα μέσα επικοινωνίας και δημοσιότη¬ 
τας. 

3. Το γεγονός ότι το ανωτέρω έργο δεν ανάγεται στον κύκλο των κα¬ 
θηκόντων των υπαλλήλων του Υπουργείου, δεδομένου ότι το Γραφείο 
Τύπου και Δημοσίων Σχέσεων που λειτουργεί στο Υπουργείο Γεωργίας 
δεν είναι επανδρωμένο με το ειδικό και κατάλληλο για το έργο αυτό 
προσωπικό, αποφασίζουμε: 

1. Καθορίζουμε του αριθμό προσώπων που θα απασχοληθεί στο 
Υπουργείο Γεωργίας με σύμβαση μίσθωσης έργου σε ένα (1) άτομο. 

2. Το έργο που θα εκτελέσει το ανωτέρω άτομο, θα είναι η συγκέ¬ 
ντρωση, επεξεργασία κ.λπ. στοιχείων για τα γεωργικά και Κοινοτικά 
θέματα αρμοδιότητας του Υπουργείου Γεωργίας και των εποπτευομέ- 
νων από αυτό Οργανισμών και η φροντίδα για την ενημέρωση της Κοι- 
νής γνώμης για τα θέματα αυτά με τα μέσα επικοινωνίας και δημοσιό¬ 
τητας. 

3. Το άτομο στο οποίο θα ανατεθεί το παραπάνω έργο θα πρέπει να 
είναι δημοσιογράφος και να διαθέτει εμπειρία τουλάχιστον ενός (1) 
έτους, που να αποδεικνύονται με βεβαίωση του οικείου εργοδότη ή του 
ασφαλιστικού του φορέα, κατά προτίμηση σε γεωργικά θέματα, ή να εί¬ 
ναι ειδικός σε θέματα προβολής και δημοσίων σχέσεων. 

4. Το ανωτέρω έργο θα εκτελεσθεί σε χρονικό διάστημα ενός έτους 


και με τους ειδικότερους όρους που θα περιληφθούν στην οικεία σύμ¬ 
βαση για την υπογραφή της οποίας εξουσιοδοτείται ο Γενικός Γραμμα¬ 
τέας του Υπουργείου Γεωργίας. 

5. Το συνολικό ποσό αμοιβής που θα καταβληθεί για την εκτέλεση 
του ανωτέρω έργου θα ανέρχεται στο ποσό του ενός εκατομμυρίου πε- 
ντακοσίων χιλιάδων (1.500.000) δραχμών. 

Το ποσό αυτό θα καταβληθεί σε ισόποσες μηνιαίες δόσεις και η σχε¬ 
τική δαπάνη θα βαρύνει τον τακτικό προϋπολογισμό του Υπουργείου 
Γεωργίας. 

6. Το ανωτέρω έργο θα εκτελεσθεί στην Αθήνα ή σ’ άλλη περιοχή της 
χώρας όταν τούτο κρίνεται αναγκαίο. Η παροχή οδηγιών κατά τη διε- 
ξαγωγή της εκτέλεσής του και η παρακολούθησή του θα γίνεται από τον 
Γενικό Γραμματέα του Υπουργείου Γεωργίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιανουάριου 1990 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

Ν. ΘΕΜΕΛΗΣ Σ. ΔΗΜΑΣ 

—4 - 

Αριθ. 1076 (5) 

Δημοσίευση στην Εφημερίδα της Κυβερνήσεως της από 1.11.1989 
Σ.Σ.Ε. των Ειδικευμένων Τεχνιτών που απασχολούνται στις βιομη¬ 
χανίες - βιοτεχνίες με την κατασκευή διορθωτικών οφθαλμολογικών 
φακών από πρώτη ύλη, που εισάγεται ακατέργαστη από το εξωτε¬ 
ρικό καθώς επίσης και των απασχολούμενων με την έγχρωμη επί¬ 
στρωσή τους. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55, όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 73/74, απο¬ 
φασίζουμε: 

Να δημοσιευθεί στην Εφημερίδα της Κυβερνήσεως η πιο πάνω 
Σ.Σ.Ε., η οποία μας κατατέθηκε την 20.12.1989 και συντάχθηκε το 
αριθ. 313/89 πρακτικό κατάθεσης, της οποίας το περιεχόμενο έχει ως 
εξής: 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Που ρυθμίζει τους όρους της αμοιβής και εργασίας των Ειδικευμένων 
Τεχνιτών που απασχολούνται στις βιομηχανίες - βιοτεχνίες με την 
κατασκευή διορθωτικών οφθαλμολογικών φακών από πρώτη ύλη 
που εισάγεται ακατέργαστη από το εξωτερικό καθώς επίσης και των 
απασχολούμενων με την έγχρωμη επίστρωσή τους. 

Στην Αθήνα σήμερα 1 Νοεμβρίου 1989, οι υπογεγραμμένοι: 

1. Ρογήρος Μορδώχ και Κωνσταντίνος Πανταζίδης, Πρόεδρος και 
Γενικός Γραμματέας αντίστοιχα του Πανελληνίου Συνδέσμου βιομηχά- 
νων - βιοτεχνών οπτικών φακών, σαν νόμιμοι εκπρόσωποί του. 

2. Στέλιος Αμπατζής και Κωνσταντίνος Ελευθερίου, Πρόεδρος και 
Γενικός Γραμματέας αντίστοιχα του Πανελληνίου Συλλόγου Ειδικών 
Οπτικών και Εργατοϋπαλλήλων Οπτικών Επιχειρήσεων, σαν νόμιμοι 
εκπρόσωποί του, 

όλοι νόμιμα εξουσιοδοτημένοι για την υπογραφή Συλλογικής Σύμβα¬ 
σης Εργασίας, συνομολόγησαν και συναπεδέχθησαν τα παρακάτω ως 
και ό,τι άλλο προβλέπεται από την Εθνική Σ.Σ.Ε. 

'Αρθρο 1. 

Στην παρούσα Συλλογική Σύμβαση Εργασίας (Σ.Σ.Ε.) υπάγονται οι 
Ειδικευμένοι Τεχνίτες, που απασχολούνται στις βιομηχανίες - βιοτε- 
χνίες με την κατασκευή διορθωτικών οφθαλμολογικών φαρών από 
πρώτη ύλη που εισάγεται ακατέργαστη από το εξωτερικό καθώς επίσης 
και οι απασχολούμενοι με την έγχρωμη επίστρωσή τους. 

Άρθρο 2. 

Τα κατώτατα όρια ημερομισθίων των απασχολουμένων μισθωτών 
που αφορά αυτή η σύμβαση ανεξάρτητα από φύλλο ή ηλικία, καθορίζο¬ 
νται ως εξής, ανάλογα τα χρόνια υπηρεσίας: 

Μετά 

το 

Ιο και 2ο έτος υπηρεσίας 

δρχ. 2.450 



3ο - 4ο και 5ο » 

» 


2.660 



6ο - 7ο και 8ο » 

Η 


2.750 


» 

9ο - 10ο και 11ο » 

» 

» 

2.850 

» 

» 

12ο - 13ο και 14ο » 


» 

2.930 

Μ 

> 

15ο - 16ο και 17ο » 

Α 

» 

2.960 

» 

» 

18ο - 19ο και 20ό » 

» 

» 

3.030 

» 

» 

21ο και 22ο » 

» 

» 

3.140 


Μετά την εξάντληση της κλιμάκωσης αυτής για κάθε διανυόμενη 
τριετία παρέχεται αύξηση. 5%. 

Άρθρο 3. , ι ' 

ΕΠΙΔΟΜΑΤΑ: 

1. Στους εγγάμους μισθωτούς χορηγείται επίδομα γάμου σε ποσοστό 

10 %, 

2. Στους οικογενειάρχες χορηγείται επίδομα τέκνων σε ποσοστό 5% 
για κάθε παιδί και μέχρι τρία παιδιά, που καταβάλλεται μέχρι τα 18 του 
χρόνια. 

Άρθρο 4. 

Επί των συνολικών αποδοχών (βασικό ημερομίσθιο και επιδόματα) 
των εργαζομένων που αφορά η παρούσα Σ.Σ.Ε. καταβάλλεται η Α.Τ.Α. 
που θα καθορίζεται από τις εκάστοτε υπουργικές αποφάσεις. 

Κατά την εφαρμογή της Α.Τ.Α. της 1.5.89 θα ληφθούν υπόψη οι συ¬ 
νολικές αποδοχές κάθε εργαζόμενου της παρούσας Σ.Σ.Ε. 

Για το δεύτερο τετράμηνο θα ληφθούν υπόψη οι συνολικές αποδοχές 
κάθε εργαζόμενου έτσι όπως έχουν διαμορφωθεί από την καταβολή της 
Α.Τ.Α. του πρώτου τετραμήνου. 

Το ίδιο θα ισχύσει και για το τρίτο τετράμηνο. 

Για τη χορήγηση της Α.Τ.Α. θα ισχύσουν τα κλιμάκια αποδοχών που 
καθορίζονται με την αριθ. ΥΑ 2001854/89 απόφαση του Υπουργού 
Οικονομικών. 

Σύμφωνα με την απόφαση αυτή, το ποσό της Α.Τ.Α. υπολογίζεται το 
ποσοστό στο ακέραιο προκειμένου για αποδοχές μέχρι 70.000 δρχ., στο 
75% του ποσοστού για τμήμα αποδοχών από 70.001 μέχρι 100.000 
δρχ. και στο 50% του ποσοστού για τμήμα αποδοχών πέρα από 
100.001 δρχ., αφού αφαιρεθεί ο εισαγόμενος πληθωρισμός. 

Άρθρο 5. 

α) Οι εργαζόμενες μητέρες δικαιούνται σε περίπτωση τοκετού άδεια 
15 εβδομάδων, από τις οποίες χορηγούνται υποχρεωτικά οι 52 ημέρες 
πριν τον τοκετό και οι υπόλοιπες 53 μετά τον τοκετό. 

β) Οι εργαζόμενες μητέρες δικαιούνται 1 ώρα άδεια καθημερινά και 
για ένα χρόνο μετά τον τοκετό. 

γ) Ο σύζυγος δικαιούται μία (1) ημέρα άδεια κατά τη διάρκεια του 
τοκετού της συζύγου. 

δ) Αναγνωρίζεται η προϋπηρεσία σε οποιονδήποτε εργοδότη, ο 
οποίος υποχρεούται να εφαρμόσει αυτή τη σύμβαση εργασίας. 

ε) Στα μέλη του Δ.Σ., που συμβάλλεται, παρέχεται χωρίς άλλο η 
άδειά που χρειάζεται για την άσκηση των συνδικαλιστικών τους αρμο¬ 
διοτήτων. 

στ) Στους μισθωτούς που αφορά η παρούσα σύμβαση χορηγείται 
κάθε χρόνο μία μπλούζα και ένα ζευγάρι παπούτσια. 

ζ) Καταβαλλόμενες αποδοχές ανώτερες από αυτές που καθορίζει η 
παρούσα Σ.Σ.Ε. δεν μειώνονται, ούτε μπορούν να μεταβληθούν εφαρμο¬ 
ζόμενοι ευνοϊκότεροι όροι. 

η) Η παρούσα Σ.Σ.Ε. έχει αναδρομική ισχύ από 1.2.1989. 

θ) Συναπεδέχθηααν επίσης ότι από 1.2.1990 θα συμπεριληφθούν σ’ 
αυτή την Κλαδική Σύμβαση και το Υπαλληλικό και λοιπό προσωπικό. 

Αθήνα, 1 Νοεμβρίου 1989 


Οι Συμβαλλόμενοι 


Για τον Πανελλήνιο Σύνδεσμο 
Βιομηχάνων - Βιοτεχνών 
Οπτικών Φακών 

ΡΟΓΗΡΟΣ ΜΟΡΔΩΧ 
ΚΩΝ/ΝΟΣ ΠΑΝΤΑΖΙΔΗΣ 


Για τον Πανελλήνιο Σύλλογο 
Ειδικών Οπτικών και 
Εργατοϋπαλλήλων Οπτικών 
Επιχειρήσεων 
ΣΤΕΛΙΟΣ ΑΜΠΑΤΖΗΣ 
ΚΩΝ/ΝΟΣ ΕΛΕΥΘΕΡΙΟΥ 


Αριθ. Ε5/83 (6) 

Πρακτική άσκηση σπουδαστών Τ.Ε.Ι. στο επάγγελμα. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παράγρ. 1, εδάφιο δ' του Ν. 
1351/83 «εισαγωγή σπουδαστών στην Τριτοβάθμια Εκπαίδευση και 
άλλες διατάξεις». 

2. Τις διατάξεις του Π.Δ. 174/85 «άσκηση στο επάγγελμα των 
σπουδαστών των Τ.Ε.Ι.». 

3. Την απόφαση Ε5/1258/86 (ΦΕΚ 133/Β/27.3.1986 και 
ΦΕΚ 456/Β’/17.7.1986) «περί ορισμού αποζημίωσης ασκούμενων 
σπουδαστών Τ.Ε.Ι.». 

4. Την Ε5/1303/86 (ΦΕΚ 168/Β’/10.4.1986) απόφαση «περί 
ασφάλισης σπουδαστών Τ.Ε.Ι. κατά τη διάρκεια της πρακτικής τους 
άσκησης». 

5. Την ανάγκη της εκπαίδευσης και πρακτικής άσκησης στο επάγ¬ 
γελμα των σπουδαστών της Τριτοβάθμιας Τεχνολογικής Εκπαίδευσης, 
προκειμένου ν’ αποκτήσουν την απαιτούμενη επαγγελματική εμπειρία. 

6. Την απόφαση Ε5/4907/89 (ΦΕΚ 725/Β728.9.1989) «περί 
πρακτικής άσκησης σπουδαστών Τ.Ε.Ι. στο επάγγελμα». 

7. Την απόφαση του Πρωθυπουργού Υ911/13.12.1989 (ΦΕΚ 
896/Β’/18.12.1989) «ορισμός αρμοδιοτήτων στον Αναπληρωτή 
Υπουργό Εθνικής Παιδείας και θρησκευμάτων Βασίλειο Κοντογιαννό- 
πουλο», αποφασίζουμε: 

1. Τροποποιούμε στην απόφαση Ε5/4907/20.9.1989 την παρά¬ 
γραφο 2, περίπτωση 1ε, ως εξής: 

Οι αποζημιώσεις και ασφαλιστικές εισφορές του ασκούμενου σπουδα- 
στού Τ.Ε.Ι., Τμήματος Βιβλιοθηκονομίας, βαρύνουν τον προϋπολογι¬ 
σμό του Τ.Ε.Ι, Καβάλας και καταβάλλονται από τις πιστώσεις των λει¬ 
τουργικών του δαπανών ύστερα από πρόσθετη επιχορήγηση του 
ΥΠΕΠΘ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιανουάριου 1990 

Ο ΑΝΑΠΛΗΡΟΤΗΣ ΥΠΟΥΡΓΟΙ 

ΒΑΣ. ΚΟΝΤΟΓΙΑΝΝΟΠΟΥΛΟΣ 

—-♦- 

Αριθ. 38453/3341 (7) 

Τροποποίηση της τελευταίας παραγράφου, σχετικά με την ημερομηνία 

ισχύος των αδειών κυκλοφορίας της 17650/1490/89 απόφασης 

του. Υπουργού Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τη με αριθ. 10/88 ΠΥΣ (ΦΕΚ 11/Α’/88), που κυρώθηκε με το 
Ν. 1788/88 (ΦΕΚ 131/Α’/88). 

2. Την αριθ. 26670/730/88 του Αναπληρωτή Υπουργού Μεταφο¬ 
ρών και Επικοινωνιών (ΦΕΚ 477/Β’/88) «τεχνικοί όροι ΕΔΧ αυτοκι¬ 
νήτων περιοχής Αθηνών - Πειραιώς - Περιχώρων» απόφαση. 

3. Την αριθ. 17550/1490/89 απόφαση του Υπουργού Μεταφορών 
κάι Επικοινωνιών «τροποποίηση της παραγρ. 2 του άρθρου 4 της 
26670/730/88 απόφασης του Υπουργού Μεταφορών και Επικοινω¬ 
νιών, όπως αντικαταστάθηκε με την 34125/1073/88 απόφαση και 
τροποποιήθηκε με την 5125/392/89 όμοια». 

4. Το γεγονός ότι η αγορά δεν έχει εφοδιαστεί ακόμη με επαρκή 
αριθμό βενζινοκινητήρων νέας .τεχνολογίας, με αποτέλεσμα να είναι 
αδύνατος η αντικατάσταση των κινητήρων των ΕΔΧ αυτ/των, των 
υπαγόμενων στην απόφαση της προηγούμενης παραγράφου, με νέους 
νέας τεχνολογίας μέχρι 31.12.1989. 

5. Την ανάγκη αντιμετωπίσεως των παραπάνω περιπτώσεων, απο¬ 
φασίζουμε: 

Παρατείνουμε μέχρι 31.12.1992 την ισχύ των αδειών κυκλοφορίας 
των ΕΔΧ αυτ/των που έχουν έδρα την περιοχή Αθηνών - Πειραιά - Πε- 
ριχώρων και που σύμφωνα με την αριθ, 17550/1490/89 απόφαση 
λήγουν την 31.12.1989. 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιανουάριου 1990 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
- 4 - 

Αριθ. ΕΡ/1189 (8) 

Τροποποίηση της Επιτροπής Ρυθμίαεως Φορτ/σεων Ξηράς Αγρί¬ 
νιου. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: , . 

1. Τις διατάξεις του Ν. 3200/55 χαι του'Ν.Δ. 532/70 «περί διοιχη- 
τιχής αποκεντρώσεως». 

2. Τις διατάξεις του Β. Δ/τος 179/70 χαι 711/70 «περί μεταβιβά- 
σεως αρμοδιοτήτων στους Νομάρχες και Επιθεωρητές Εργασίας επί θε¬ 
μάτων του Υπουργείου Εργασίας». 

3. Τις διατάξεις των άρθρων 49 και 59 του Π.Δ. 1156/77 «περί 
Οργανισμού' του Υπουργείου Εργασίας». 

4. Τις διατάξεις της 80168/24.6.82 κοινής απόφασης των Υπουρ¬ 
γών Προεδρίας της Κυβερνήσεως και Εργασίας, με τις οποίες διατηρή¬ 
θηκαν τα Συμβούλια και οι Επιτροπές του Υπουργείου Εργασίας. 

5 . Την πρόταση του Σωματείου Φορτ/τών Ξηράς Αγρίνιου, που υπο¬ 
βλήθηκε στην υπηρεσία μας με το αριθ. 218/18.12.89 έγγραφό του, 
αποφασίζουμε: 

1. Τροποποιούμε εν μέρει την αριθ. ΕΡ81/23.1.1989 απόφασή μας 
και ορίζουμε τον Κων/νο Σταθόπουλο, εκπρόσωπο του Σωματείου 
Φορτ/τών Ξηράς Αγρίνιου, ως τακτικό μέλος, με αναπληρωτή τον Γε¬ 
ώργιο Καραγιώργο μέλος του ίδιου Σωματείου. 

2. Κατά τα λοιπά εξακολουθεί να ισχύει η αριθ. ΕΡ81/23.1.1989 
απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 28 Δεκεμβρίου 1989 
Ο Νομάρχης 

ΒΑΣΙΛΗΣ ΛΑΖΑΡΗΣ 

-*- 

Αριθ. ΕΡ/Ι196 (9) 

Τροποποίηση της ΕΡ/26/18.4.1989 απόφασης του Νομάρχη Αιτωλ/ 

νιας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: · . 

1. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν με το Ν.Δ. 532/70. 

2. Τις διατάξεις του Β. Δ/τος 179/70 «περί μεταβιβάσεως αρμοδιο¬ 
τήτων στους Νομάρχες και Επιθεωρητές Εργασίας επί θεμάτων του 
Υπουργείου Εργασίας». 

3. Τις διατάξεις του Ν.Δ. 3789/57 «περί τροποποιήσεως και συ- 
μπληρώσεως ενίων διατάξεων της Εργατικής Νομοθεσίας», όπως τρο¬ 
ποποιήθηκαν και συμπληρώθηκαν μεταγενέστερα. 

4. Τις διατάξεις του Ν. 1232/82, «περί επαναφοράς σε ισχύ τροπο¬ 
ποίησης και συμπλήρωσης των διατάξεων του Ν. 4352/64 και άλλων 
διατάξεων». 

5. Τις διατάξεις της παρ. 4 του άρθρου 8 του Ν. 4346/84 «περί ορ- 
γανώσεως Υπηρεσιών Προστασίας και εξυπηρετήαεως των εν Γερμανία 
εργαζομένων Ελλήνων και άλλων τινών περί οργανισμού Κοινωνικής 
Πολιτικής διατάξεων». 

6. Τις διατάξεις του άρθρου 3 του Β.Δ. 246/71 «περί των παρά τοις 
Περιφερειακαίς Υπηρεσίαις αρμοδιότητες του Υπουργείου Εργασίας 
Συμβουλίων και Επιτροπών». 

7. Τις διατάξεις του άρθρου 11 του Ν. 435/76 «περί τροποποιήσεως 
και συμπληρώαεως ενίων διατάξεων εργατικών τινών νόμων και ρυθμί-, 
σεως συναφών θεμάτων». 

8. Τις διατάξεις των άρθρων 49, 56 και 58 του Π. Δ/τος 1156/77 
«περί οργανισμού του Υπουργείου Εργασίας». 

9. Την αριθ. 80168/26.4.1982 κοινή απόφαση των Υπουργών 
Προεδρίας της Κυβέρνησης και Εργασίας, 

10. Τις διατάξεις του άρθρου 19 του Ν. 1599/86. 

11. Τις διατάξεις του Ν. 1648/86 «προστασία πολεμιστών, αναπή¬ 


ρων κ.λπ.». 

12. Την 31200/30.4.1987 απόφαση Υπουργού Εργασίας. 

13. Την αριθ. 5436/15.11.1989, 1655/229/21.11.1989, 
2468/21.11.89 έγγραφα της Α.Σ.Π.Ε., της Εθνικής Γενικής Συνομο¬ 
σπονδίας Αναπήρων και Θυμάτων Πολέμου Ελλάδος και του Επιμελη¬ 
τηρίου Αιτωλ/νίας, αντίστοιχα, με τα οποία υπέδειξαν τους εκπροσώ¬ 
πους τους εκ νέου, αποφασίζουμε: 

Τροποποιούμε εν μέρει την αριθ. ΕΡ/26/18.4.1989 απόφασή μας 
«συγκρότηση της Επιτροπής του Υπουργείου Εργααίοις που λειτουργεί 
στη Νομαρχία Αιτωλ/νίας» και ορίζουμε ως εκπρόσωπο των εργοδο¬ 
τών από το Επιμελητήριο Αιτωλ/νίας τον Θεόδωρο Ρέππα, ως τακτικό 
μέλος, με αναπληρωτή τον Γεώργιο Πιστιόλα εκ του ίδιου Επιμελητη¬ 
ρίου. 

Σε περίπτωση συζήτησης θεμάτων Πολεμιστών, Αναπήρων κ.λπ., 0 
εκπρόσωπος των μισθωτών θα αντικαθίσταται ανάλογα των περιπτώ¬ 
σεων, από τους κάτωθι: 

α) Γεώργιο Γκρέκα από το Πανελλαδικό Εθνικό Σύνδεσμο Αναπή¬ 
ρων και Θυμάτων Πολέμου ως τακτικό μέλος, με αναπληρωτή του τον 
Κων/νο Μάκκα εκ του ίδιου Συνδέσμου. 

β) Κων/νο Γκρίζη από την Ανωτάτη Συνομοσπονδία Πολυτέκνων 
Ελλάδος ως τακτικό μέλος, με αναπληρωτή τον Αθανάσιο Τριανταφύλ- 
λου από την ίδια Συνομοσπονδία. 

Καθήκοντα εισηγητή σε περίπτωση συζήτησης Θεμάτων Πολεμι¬ 
στών, Αναπήρων κ.λπ. θα εκτελεί ο Δημήτριος Κωνσταντίνου υπάλλη¬ 
λος της Δ/νσης Επιθεώρησης Εργασίας Ν. Αιτωλ/νίας - Μεσολογγίου. 

Αναπληρωτής του Γραμματέα της Επιτροπής (Ιωάννη Παπαλέξη) 
ορίζουμε την Μαρία Βασιλαγόρη, υπάλληλο της Εργατικής Εστίας 
Αγρίνιου. 

Κατά τα λοιπά εξακολουθεί να ισχύει η αριθ. ΕΡ/26/18.4.1989 
απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 28 Δεκεμβρίου 1989 

Ο Νομάρχης 
ΒΑΣΙΛΗΣ ΛΑΖΑΡΗΣ 

- 4 -- ·■ 

Αριθ. 23978 (10) 

Σύσταση ίδιου νομικού προσώπου στην Κοινότητα Κοσμά Ν. Αρκαδίας 
με το όνομα «ΚΟΙΝΟΤΙΚΗ ΒΙΒΛΙΟΘΗΚΗ ΚΟΣΜΑ». 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 393/89). 

2. Την 54/89 και 60/89 αποφάσεις του Κοινοτικού Συμβουλίου 
Κοσμά περί συστάσεως στην Κοινότητα Κοσμά ίδιου νομικού προσώπου 
με το όνομα «ΚΟΙΝΟΤΙΚΗ ΒΙΒΛΙΟΘΗΚΗ ΚΟΣΜΑ». 

3. Τις διατάξεις του Π.Δ. 331/83 περί μεταβιβάσεως αρμοδιοτή¬ 
των στους Νομάρχες, αποφασίζουμε: 

1. Συστήνουμε στην Κοινότητα Κοσμά ίδιο νομικό πρόσωπο με το 
όνομα «ΚΟΙΝΟΤΙΚΗ ΒΙΒΛΙΟΘΗΚΗ ΚΟΣΜΑ». 

2. Σκοπός του νομικού αυτού προσώπου είναι η λειτουργία βιβλιοθή¬ 
κης με αναγνωστήριο, θα εφαρμόζει το σύστημα του δανεισμού βιβλίων 
και θα καλύπτει το φάσμα του Ελληνικού και Ξένου βιβλίου, με προο¬ 
πτικές και αναζητήσεις στο φάσμα του Ελληνικού και Ξένου βιβλίου, με 
προοπτικές και αναζητήσεις καλύτερης πνευματικής προσφοράς και συ¬ 
νεργασίας με τους πολίτες και τους πνευματικούς ανθρώπους της περιο- 

χή?· ' 

3. Το νομικό πρόσωπο θα εγκατασταθεί στους ελεύθερους χώρους 
του Δημοτικού Σχολείου Κοσμά, ανεξάρτητους από τις αίθουσες, στις 
οποίες έχει εγκατασταθεί και λειτουργεί σήμερα το Δημοτικό Σχολείο. 

4. Πόροι του νομικού προσώπου θα είναι: 

α) Οι εισπράξεις από εκδηλώσεις πολιτιστικές, εράνους, λαχειοφό- 
ρους αγορές. 

β) Οι κάθε μορφής εισφορές, δωρεές, κληροδοσίες. 

γ) Οι πάσης φύσεως κρατικές επιχορηγήσεις. 

δ) Οι εισπράξεις από το αντίτιμο των παρεχομένων από το Νομικό 
πρόσωπο πραγμάτων ή υπηρεσιών. 

ε) Η ετήσια επιχορήγηση της Κοινότητας Κοσμά δεν θα είναι μικρό¬ 
τερη των 20.000 δρχ., 

5. Το νομικά πρόσωπο με το όνομα «ΚΟΙΝΟΤΙΚΗ ΒΙΒΛΙΟΘΗΚΗ 
ΚΟΣΜΑ» θα διοικείται από 7μελές Διοικητικό Συμβούλιο, που θα 

απαρτίζεται από: 

α) Τον εκάστοτε Πρόεδρο ή Αντιπρόεδρο της Κοινότητας, ως Πρόε¬ 
δρο. 

β) Τρεις Κοινοτικούς Συμβούλους, 
γ) Τρεις δημότες της Κοινότητας Κοσμά. 

Τα πιο πάνω μέλη του Διοικητικού Συμβουλίου ορίζονται με από¬ 
φαση του Κοινοτικού Συμβουλίου. Η θητεία του Διοικητικού Συμβου¬ 
λίου ταυτίζεται με τη θητεία του Κοινοτικού Συμβουλίου. 

Το Διοικητικό Συμβούλιο, στην πρώτη συνεδρίασή του, εκλέγει από 
τα μέλη του, τον Αντιπρόεδρο και τον Γραμματέα αυτού. 

6. Το Νομικό αυτό πρόσωπο θα εκπροσωπείται στα δικαστήρια και 
σε κάθε αρχή από τον Πρόεδρό του και σε περίπτωση κωλύματος από 
τον Αντιπρόεδρό του. 

Η οιπόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 21 Δεκεμβρίου 1989 
Ο Νομάρχης 

ΓΡΗΓΟΡΙΟΣ ΑΠΟΣΤΟΛΑΚΟΣ 

-♦—Γ— 

Αριθ, Α.38879 (11) 

Σύσταση ίδιου νομικού προσώπου στο Ν. Αχαΐας με το όνομα «6η Σχο¬ 
λική Επιτροπή του 2ου Δημοτικού Σχολείου Αίγιου». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις της αριθ. ΣΤ/26/4/10/88 κοινής υπουργικής 
απόφασης, των Υπουργών Εσωτερικών, Οικονομικών, Εθνικής Παι¬ 
δείας και Θρησκευμάτων και Περιβάλλοντος, Χωροταξίας και Δημο¬ 
σίων Έργων. 

2. Τις διατάξεις του άρθρου 187 του Π.Δ. 323/1989. 

3. Την απόφαση του Δημοτικού Συμβουλίου Αίγιου αριθ. 262/89, 
με την οποία ακυρώνει την όμοια αυτού αριθ. 26/89 βάσει της οποίας 
εξεδόθη η αριθ. 23662/89 δική μας, περί σύστασης ίδιου νομικού προ¬ 
σώπου του Δήμου με την επωνυμία «6η Σχολική Επιτροπή του 2ου Δη¬ 
μοτικού Σχολείου Αίγιου», αποφασίζουμε: 

1. Ανακαλούμε την αριθ. Α.23662/31.7.1989 απόφασή μας και 
συστήνουμε ίδιο νομικό πρόσωπο του Δήμου Αίγιου με την επωνυμία 
«6η Σχολική Επιτροπή Γυμνασίου του 2ου Δημοτικού Σχολείου Αί¬ 
γιου». 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το Νομικό Πρόσωπο διοικείται από δμελές Διοικητικό Συμβού¬ 
λιο, που αποτελείται από τους: 

α) Ένα Δημοτικό Σύμβουλο, ως Πρόεδρο, 
β) Τον Δ/ντή του 2ου Δημοτικού Σχολείου Αίγιου, 
γ) Τον Πρόεδρο του Συλλόγου Γονέων και Κηδεμόνων ή εκπρόσωπο 
αυτού σε περίπτωση που δεν υπάρχει, ένας γονέας μαθητή ή δημότης 
και 

δ) Δύο (2) δημότες ή κατοίκους της πόλης. 

4. Η θητεία του πρώτου Διοικητικού Συμβουλίου του νομικού προ¬ 
σώπου λήγει με τη λήξη της θητείας της παρούσας δημοτικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 


δ) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 4 Δεκεμβρίου 1989 

Ο Νομάρχης 
ΝΙΚΟΣ ΤΑΓΑΡΗΣ 

-ψ- 

Αριθ. Α.38880 (12) 

Σύσταση ίδιου νομικού προσώπου στο Ν. Αχαΐας με το όνομα «7η Σχο¬ 
λική Επιτροπή του 3ου Δημοτικού Σχολείου Αίγιου». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις της αριθ. ΣΤ/26/4/10/88 κοινής υπουργικής 
απόφασης, των Υπουργών Εσωτερικών, Οικονομικών, Εθνικής Παι¬ 
δείας και Θρησκευμάτων και Περιβάλλοντος, Χωροταξίας και Δημο¬ 
σίων Έργων. 

2. Τις διατάξεις του άρθρου 187 του Π.Δ. 323/1989. 

3. Την απόφαση του 'Δημοτικού Συμβουλίου Αίγιου αριθ. 263/89, 
με την οποία ακυρώνει την όμοια αυτού αριθ. 26/89 βάσει της οποίας 
εξεδόθη η αριθ. 23662/89 δική μας, περί σύστασης ίδιου νομικού προ¬ 
σώπου του Δήμου με την επωνυμία «7ή Σχολική Επιτροπή του 3ου Δη¬ 
μοτικού Σχολείου Αίγιου», αποφασίζουμε: 

1. Ανακαλούμε την αριθ. Α.23662/31.7.1989 απόφασή μας και 
συστήνουμε ίδιο νομικό πρόσωπο του Δήμου Αίγιου με το όνομα «7η 
Σχολική Επιτροπή Γυμνασίου του 3ου Δημοτικού Σχολείου Αίγιου». 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) II αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) II φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα καί σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το Νομικό Πρόσωπο διοικείται από δμελές Διοικητικό Συμβού¬ 
λιο, που αποτελείται από τους: 

α) Ένα Δημοτικό Σύμβουλο, ως Πρόεδρο, 
β) Τον Δ/ντή του 3ου Δημοτικού Σχολείου Αίγιου, 
γ) Τον Πρόεδρο του Συλλόγου Γονέων και Κηδεμόνων ή εκπρόσωπο 
αυτού σε περίπτωση που δεν υπάρχει, ένας γονέας μαθητή ή δημότης 
και 

δ) Δύο (2) δημότες ή κατοίκους της πόλης. 

4. Η θητεία του πρώτου Διοικητικού Συμβουλίου του νομικού προ¬ 
σώπου λήγει με τη λήξη της θητείας της παρούσας δημοτικής περιόδου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική περίοδο: 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση του Δήμου. . 

β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 4 Δεκεμβρίου 1989 

Ο Νομάρχης 
ΝΙΚΟΣ ΤΑΓΑΡΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΟΠ 

λειτουργούν καθημερινά από 8.00' έως 13.30" 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποοτολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με.το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α’ 

Δρχ. 

8.500 

Δρχ. 

425 

β) 

» 

» 

» 

Β 

» 

12.500 

» 

625 

Υ) 

» 

» 

» 

Γ 

» 

5.000 

» 

250 

δ) 

» 

» 

» 

Δ’ 

» 

12.000 

» 

600 

ε) 

» 

» 

» 

Αναπτυξιακών Πράξεων 

» 

9.500 

» 

475 

στ) 

» 

» 

» 

Ν.Π.Δ.Δ. 

» 

5.000 

» 

250 

ζ) 

» 

» 

» 

ΠΑΡΑΡΤΗΜΑ 

» 

3.000 

» 

150 

η) 

» 

» 

» 

Δελτ. Εμπ.& Βιομ. Ιδ. 

» 1 

6.000 

» 

300 

θ) 

» 

» 

» 

Αν. Ειδικού Δικαστηρίου 

» 

1.500 

» 

75 

') 

» 

» 

» 

Α.Ε. & Ε.Π.Ε. 

» 

25.000 

» 

1.250 

ια) 

Για 

όλα 

τα Τεύχη 

» 

55.000 

» 

2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





